b'\n_START_ARTICLE_\nKonformizam\n_START_PARAGRAPH_\nKonformizam je promjena pona\xc5\xa1anja i uvjerenja prema grupi kao posljedica stvarnog ili zami\xc5\xa1ljenog pritiska grupe. Doga\xc4\x91a se kad se ljudi na\xc4\x91u u dvosmislenim ili novim situacijama i mo\xc5\xbee se lako objasniti informacijskim utjecajem \xe2\x80\x93 drugi ljudi pru\xc5\xbeaju informacije o prikladnom ili o\xc4\x8dekivanom pona\xc5\xa1anju. Konformizam se sastoji u nekriti\xc4\x8dnom stavu o zlu, u cilju da budemo dru\xc5\xa1tveno prihva\xc4\x87eni od grupe s kojom se poistovje\xc4\x87ujemo, pa \xc4\x8dak i kad ona nema ispravne stavove.'